**MOLITVA VJERNIKA**

**2. nedjelja došašća - B (10. prosinca 2017.)**

1. Za papu Franju, biskupa Josipa i sve svećenike: da poput svetog Ivana Krstitelja budu glas koji zove na obraćenje i hrabri na život s Tobom, molimo te.
2. Za roditelje: daj im snagu da se ne boje opredijeliti za novi život kojeg im ti, Gospodine, po svojoj providnosti daješ, te svojoj djeci budu mjesta odgoja za nebesko kraljevstvo, molimo te.
3. Za odgovorne na vlasti: da se otvore Duhu Svetom u svom osobnom i javnom djelovanju za dobrobit naroda i zemlje, molimo te.
4. Za nas, cijelu Crkvu: daj da nastojimo živjeti neokaljani i besprijekorni u miru iščekujući Tvoj dolazak, molimo te.
5. Za one koji ne vjeruju i one koji su se odmetnuli od Tebe: raskajaj srca i pokaži da znaju da si živi Bog kako bi mogli biti u zajedništvu s Tobom, molimo te.
6. Za mlade koji ne vide smisao života: pošalji im prave ljude na njihov životni put da svjedoče o pravom smislu života – odgovarajući na poziv svetosti na koji ih zoveš, molimo te.
7. Za naše pokojne i one za koje nitko ne moli: budi milostiv i primi ih u svoje kraljevstvo, molimo te.